Diari Oficial de la Generalitat Valenciana


Sumari del DOGV 536, del 27-02-1987 (1987/808267)

ORDRE de 20 de gener de 1987, de la Conselleria de Cultura, Educació i Ciència, convocant ajudes per a la preparació de projectes de llargs-metratges i series cinematogràfiques aprovant-se les corresponents bases.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   536

Data del DOGV
:   27-02-1987

Secció del DOGV
:   ALTRES DISPOSICIONS

Número del document
:   1987/808267


Data del document
:   20-01-1987

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 20 de gener de 1987, de la Conselleria de Cultura, Educació i Ciència, que convoca ajudes per a la preparació de projectes de llargs metratges i sèries cinematogràfiques, amb l'aprovació de les corresponents bases.  
Per tal d'ampliar progressivament les possibilitats que l'Administració Autonòmica posa a l'abast dels productors cinematogràfics, amb vista a la consolidació i el desenvolupament d'una cinematografia pròpia, i atés que un dels camps que primerament ha de ser estudiat és el de la redacció de projectes de realització de pel·lícules i contribuir a activar aquells d'entre els presentats que tinguen raonables possibilitats de ser duts a terme en un futur immediat, d'acord amb els articles 2 i 31 de la Llei Orgànica 5/1982, per la qual s'aprovà l'Estatut d'Autonomia de la Comunitat Valenciana, i fent ús de la facultat que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià.   
ORDENE:  
Article primer  
Hom convoca la concessió d'ajudes per a la preparació de projectes de llargs-metratges cinematogràfics per a l'any 1987, i s'aporven les bases de la convocatòria, les quals s'inclouen com a annex a aquesta Ordre.   
Article segon  
L'import d'aquestes ajudes serà sufragat amb càrrec a l'aplicació 87.03.205.3.474 del pressupost per a 1987 de la Generalitat Valenciana.   
DISPOSICIONS FINALS  
Primera  
Hom autoritza el Director General de Cultura a dictar les resolucions que calguen per a l'aplicació i el desenvolupament del que disposa aquesta Ordre.   
Segona  
Aquesta Ordre entrarà en vigor el mateix dia que es publique en el Diari Oficial de la Generalitat Valenciana.   
València, 20 de gener de 1987.- El Conseller de Cultura, Educació i Ciència: Cebrià Ciscar i Casaban.   
ANNEX  
BASES PER A LA CONCESSIO D'AJUDES PER A LA PREPARACIO DE PROJECTES DE REALITZACIO DE LLARGS-METRATGES I SERIES CINEMATOGRAFIQUES DURANT L'OVS 9715  
1. Modalitats d'ajuda.   
Es concedirà un màxim de cinc ajudes de 600.000 Pta. cada una.   
2. Requisits per a la concessió d'ajudes.   
Podrà optar a aquestes ajudes qualsevol empresa vinculada a la realització cinematogràfica, amb residència en l'àmbit territorial de la Comunitat Valenciana.   
3. Sol·licituds.   
A) El terme de presentació de sol·licituds començarà a partir de la publicació en el Diari Oficial de la Generalitat Valenciana i es prolongarà fins dos mesos després.   
B) Les sol·licituds hauran de formalitzar-se segons el model que hom facilitarà en el Servei Territorial d?Educació i Cultura i s'acompanyaran dels documents següents:   
1. fotocòpia del DNI del sol·licitant.   
2. fotocòpia de la inscripció en el Registre d'Empreses Cinematogràfiques de Producció de la Comunitat Valenciana, o justificant d'haver sol·licitat aquesta inscripció.   
3. currículum vitae amb justificants, si s'escau, de les dades a què fa referència.   
4. memòria del projecte, la qual constarà de:   
a) sinopsi argumental.   
b) autorització del propietari dels drets cas que el projecte estiga basat en una obra literària o en qualsevol altre mitjà el qual requeresca l?obtenció de drets. Si l?obtenció d'aquests drets és un dels objectius, hom detallarà el pla raonat que es pretén de fer per assolir-lo.   
c) memòria explicativa del pla de preparació del projecte.   
d) qualsevol altra dada o document que, segons el parar de l'interessat puga il·lustrar sobre el projecte de referència.   
C) Tota la documentació requerida es presentarà en el Servei Territorial d?Educació i Cultura, juntament amb la sol·licitud, o bé s'enviarà per qualsevol dels procediments establerts en l'article 66 de la Llei de Procediment Administratiu.   
D) Si la sol·licitud no inclou totes les dades que es demanen o manca documentació acreditativa, hom instarà l'interessat perquè, en el termini de deu dies, solucione aquests defectes, tot advertint-li que, altrament, la sol·licitud serà arxivada.   
E) La Direcció Territorial d?Educació i Cultura enviarà les sol·licituds d'ajuda amb l'informe corresponent a la Direcció General de Cultura la qual instruirà el corresponent expedient.   
4. Resolució de les sol·licituds.   
1. Per a la valoració dels mèrits dels sol·licitants, es constitueix una comissió qualificadora integrada per l'Il·lm. Sr. Director General de Cultura com a President, el Sr. Director del Programa de Música, Teatre i Cinematografia, de la Conselleria de Cultura, Educació i Ciència, com a Secretari, i, com a vocals, tres persones de reconeguda solvència en el camp de la cinematografia, les quals seran nomenades per resolució de l'Honorable Sr. Conseller de Cultura, Educació i Ciència, la qual serà publicada en el Diari Oficial de la Generalitat Valenciana.   
2. La Comissió qualificadora té facultats per realitzar mitjançant els seus membres totes les comprovacions que considere necessàries per a la millor qualificació dels projectes presentats, i atendrà especialment a la viabilitat a curí termini, les possibilitats d'execuciô, la participació en l'esmentada execució d'equipament tècnico-artístic valencià i atendrà a la realitat lingüística de la Comunitat Valenciana. Una vegada finalitzada la corresponent avaluació dels expedients de cada un dels sol·licitants, el Director General de Cultura resoldrà l'adjudicaciô de les ajudes convocades abans del 30 de juny de 1987.   
3. El pagament del 50% de l'import de l'ajuda començarà de trametre's immediatament després de l?adjudicació i el 50% restant ho serà a partir del moment en què es presente el projecte enllestit, després de la presentació prèvia d'un informe favorable de la Direcció General de Cultura la qual podrà sol·licitar dels beneficiaris la justificació documental de les activitats i les gestions realitzades en relació amb la preparació del projecte.   
4. El projecte enllestit del qual es parla en el punt anterior constarà dels elements següents:   
a) guió literari.   
b) pressupost.   
c) pla de treball.   
d) pla general de producció.   
e) composició d'equipament tècnic i artístic.   
f) memòria explicativa del projecte realitzat.   
g) qualsevol altre document que ajude a la millor comprensió de l'esmentat projecte.   
5. Obligacions dels beneficiaris.   
Els beneficiaris de les ajudes per a la preparació de projectes de realització de llargs-metratges i sèries cinematogràfiques estaran obligats a:   
a) presentar el projecte, degudament desenvolupat i documentat, tal com s?especifica en l'apartat anterior, dins un terme no superior a sis mesos comptadors des de la percepció de la primera part de l'ajuda.   
b) comunicar qualsevol eventualitat o modificació que puga afectar a l?execució del projecte.   
c) l'incompliment de qualsevol dels requisits estipulats en aquesta convocatòria, així com la infracció provada en algun dels seus aspectes, farà nul·la la concessió de l'ajuda i obligarà al compliment de les quantitats percebudes.